SA-bokskampioen sterfJohnny du Plooy. Foto: Facebook Johnny du Plooy, die voormalige Suid-Afrikaanse swaargewig-bokskampioen, is op 48-jarige ouderdom oorlede. Hy is Vrydagoggend dood in sy bed by sy huis in Primrose, in die suide van Johannesburg, gevind. Die presiese oorsaak van sy dood moet nog bepaal word. Daar word egter vermoed dat Du Plooy weens ŉ hartaanval gesterf het. Hy is verlede jaar vir agt dae in die hospitaal behandel vir hartprobleme. SuperSportBlitz het op Twitter geskryf Du Plooy het tydens sy boksloopbaan 27 van sy 33 gevegte gewen. Hy het 22 hiervan met ŉ uitklophou gewen. Hy het slegs vyf van sy gevegte verloor en een het gelykop geëindig.